open-index/open-wikipedia-markdown huggingface dataset:
Εθνικός ύμνος της Ονδούρας

Ο **"Εθνικός Ύμνος της Ονδούρας"** (στα ισπανικά ***Himno Nacional de Honduras***) καθιερώθηκε με το υπ' αριθμ. 42 Προεδρικό Διάταγμα του 1915. Οι στίχοι γράφτηκαν από τον Αουγούστο Κοέγιο (Augusto Constancio Coello), ενώ τη μουσική συνέθεσε ο Κάρλος Χάρτλινγκ (Carlos Hartling). Στο σύνολό του, ο ύμνος παραθέτει την ιστορία της χώρας εν συντομία με χρονολογική σειρά. Αποτελείται από την επωδό και επτά στροφές. Ωστόσο, σε επίσημες περιστάσεις ψάλλονται μόνο η επωδός και ή έβδομη στροφή. Η επωδός ψάλλεται πριν και μετά την έβδομη στροφή και αποτελεί περιγραφή των κυριοτέρων εθνικών συμβόλων της Ονδούρας, της σημαίας και του εθνόσημου. Η όγδοη στροφή είναι ένα πατριωτικό κάλεσμα προς τους κατοίκους της χώρας για να υπερασπιστούν την άμυνα της πατρίδας τους και τη σημαία. Προτού οι κάτοικοι της Ονδούρας κλείσουν τον 6ο τους χρόνο στην πρωτοβάθμια εκπαίδευση, μαθαίνουν να αποστηθίζουν τον ύμνο και διδάσκονται το νόημα και των οκτώ στροφών του. Ανεπίσημα, ο ύμνος ονομάζεται μερικές φορές "*Tu bandera es un lampo de cielo*" (στα ισπανικά: "Η σημαία σου είναι μια λάμψη στον ουρανό") που αποτελεί τον πρώτο στίχο στην επωδό.

## Στίχοι

## Παραπομπές


## Εξωτερικοί σύνδεσμοι
* ο ύμνος σε ορχηστρική και σε έκδοση με τραγούδι σε μορφή MP3
* αρχείο ήχου σε μορφή MIDI

Κατηγορία:Εθνικοί ύμνοι
Κατηγορία:Εθνικά σύμβολα της Ονδούρας
Κατάλογος χωρών ανά κατά κεφαλήν ΑΕΠ (ονομαστικό) 2007-2008

*::Για νεότερα στοιχεία με βάση τις προβλέψεις του ΔΝΤ για το 2009 (Απρ. 2009) δείτε 
[[Κατάλογος χωρών κατά ΑΕΠ (ονομαστικό)]]*

Στο λήμμα συμπεριλαμβάνονται τρεις κατατάξεις των χωρών του κόσμου με βάση το Ακαθάριστο Εγχώριο Προϊόν κατά κεφαλήν σε ονομαστική αξία.

Ειδικότερα:
* Η στήλη  "IMF" περιλαμβάνει εκτιμήσεις για το 2008 που αφορούν τα κράτη- μέλη του ΔΝΤ (μεταξύ των οποίων και το Χονγκ Κονγκ), για όσα είναι διαθέσιμα στοιχεία.
* Η στήλη "WB" περιλαμβάνει στοιχεία για το 2007 που προέρχονται από την Παγκόσμια Τράπεζα.
* Η στήλη "CIA" περιλαμβάνει εκτιμήσεις για το έτος 2008 από το World Factbook,  με στοιχεία της Central Intelligence Agency (εκτός από το Κόσοβο, Λίχτενσταϊν, Μακάο και Παλάου).
*Σημείωση: Για να ταξινομήσετε τον πίνακα σε φθίνουσα σειρά, κάντε κλικ δύο φορές στο τετράγωνο από επάνω από τη στήλη που θέλετε να ταξινομήσετε.*

## Σημειώσεις και παραπομπές


ΑΕΠ
Οξιντένταλ

Η **Οξιντένταλ** (λατινικά:Occidental), νωρίτερα γνωστή και ως **Interlingue**,  είναι μια κατασκευασμένη γλώσσα που δημιουργήθηκε από τον Βαλτο-Γερμανό αξιωματικό του ναυτικού και δάσκαλο **Έντγκαρ ντε Βαλ** (Edgar de Wahl) και δημοσιεύθηκε το 1922.

Η Οξιντένταλ δημιουργήθηκε με μεγάλη προσοχή για να διασφαλίσει ότι πολλές από τις λεξικολογικές μορφές στις ρίζες  των λέξεων της αντανακλούν αντίστοιχες μορφές που είναι κοινές σε έναν αριθμό από γλώσσες της  Δυτικής Ευρώπης. Αυτό έγινε μέσα από την εφαρμογή του κανόνα του ντε Βαχλ που είναι στην πραγματικότητα ένα μικρό σύνολο κανόνων για την μετατροπή του απαρεμφάτου του ρήματος σε παράγωγα ουσιαστικά και  επίθετα. Το αποτέλεσμα είναι μια γλώσσα σχετικά εύκολη στην κατανόηση με την πρώτη ματιά για άτομα που είναι εξοικειωμένα με κάποια από τις γλώσσες της Δυτικής Ευρώπης. Σε συνδυασμό με μια απλοποιημένη γραμματική, αυτό έκανε την Οξιντένταλ εξαιρετικά δημοφιλή στην Ευρώπη για μια δεκαπενταετία πριν τον Β΄Παγκόσμιο Πόλεμο, και υπάρχει η πεποίθηση ότι στις δόξες της ήταν η 4η πιο δημοφιλής τεχνητή γλώσσα, μετά την  Βολαπιούκ, την Εσπεράντο και ίσως την  Ίντο με βάση την σειρά εμφάνισής τους. 

Κάποιοι θεωρούσαν ότι η διεθνής έμφασή της σε Ευρωπαϊκές φόρμες  σε συνδυασμό με μια ευρωκεντρική φιλοσοφία που ενστερνίζονταν πολλοί από τους καθοδηγητές της εμπόδισε την διάδοσή της αλλού.  Αν και  η Οξιντένταλ κέρδισε υποστηρικτές σε πολλά έθνη περιλαμβάνοντας και κάποια από την Ασία. Πριν από το  WWII είχε αναπτυχθεί σε τέτοιο βαθμό ώστε να είναι η δεύτερη μεγαλύτερη Διεθνής βοηθητική γλώσσα  σε αριθμούς υποστηρικτών, μετά την Εσπεράντο. Οι Εσπεραντιστές την εποχή εκείνη υποστήριζαν ότι η Οξιντένταλ είχε τουλάχιστον  2,000,000 υποστηρικτές.  Επίσης, η πλειοψηφία των οπαδών της Ίντο προτίμησαν την Οξιντένταλ στην θέση της Ίντο.

Η Οξιντένταλ επιβίωσε του Δεύτερου Παγκοσμίου Πολέμου, αφού υπέστη την αλλαγή του ονόματός της σε **Interlingue**, αλλά σταδιακά έπεσε σε αφάνεια ως συπένεια της εμφάνιστης ενός ανταγωνιστικού νατουραλιστικού εγχειρήματος, της Ιντερλίνγκουα, στις αρχές της δεκαετίας του 1950. Σήμερα εντούτοις με την ανάδυση του Ίντερνετ, η Οξιντένταλ για άλλη μια φορά αποκτά μια αυξανόμενη δημοτικότητα.

## Παραπομπές


Κατηγορία:Τεχνητές γλώσσες
Κατηγορία:Γλωσσολογία
Εορτασμός των 2500 ετών της μοναρχίας του Ιράν

Ο **εορτασμός των 2.500 ετών της μοναρχίας του Ιράν** (περσικά: جشن‌های ۲۵۰۰ سالۀ شاهنشاهی ایران) ήταν ένα σύνολο εκδηλώσεων που διεξήχθησαν τον Οκτώβριο του 1971 στο Ιράν. Αποκορύφωμα αυτών των εκδηλώσεων απετέλεσε μία μεγάλη δεξίωση που διεξήχθη στην ιρανική έρημο στις 12 Οκτωβρίου 1971, κατ' εντολήν του Μοχάμεντ Ρεζά Παχλεβί, Σάχη του Ιράν.

Ο λόγος της δεξίωσης ήταν ο εορτασμός των 2.500 χρόνων από την ίδρυση της Περσικής αυτοκρατορίας από τον Κύρο, μια προσωπικότητα που ο ίδιος ο Σάχης άρχιζε να ταυτίζεται ολοένα και περισσότερο.
Κατά την διάρκεια των τριημερων εορτασμών ο Σάχης επιθυμούσε να στρέψει τα μάτια ολου του κόσμου στην χώρα του, προωθώντας την ως μια δυτική και μοντέρνα δύναμη αλλά και ως ανοικτή κοινωνία . Ταυτόχρονα θα έδειχνε στον κόσμο τον πλούτο και την μεγαλειώδη ιστορία της Περσικής Αυτοκρατορίας υπογραμμίζοντας κυρίως τον εαυτό του ως τον πλέον νόμιμο συνεχιστή και κληρονόμο της.

Η δεξίωση πραγματοποιήθηκε στα ερείπια της Περσεπόλεως, την αυτοκρατορική πόλη η οποία ιδρύθηκε από τον Δαρείο Α΄ (διάδοχος του Κύρου) το 518 π.Χ. Μετά από 200 χρόνια η πόλη κατακτήθηκε από τον Μέγα Αλέξανδρο. 
Ο Σάχης για να φιλοξενήσει τους υψηλά προσκεκλημένους ανέθεσε την δημιουργία μια πόλης σε τέντες, δίπλα ακριβώς από τον ιστορικό χώρο. Το έργο αυτό σχεδιάστηκε από τους αρχιτέκτονες Τζένσεν.

Πολλοί αρχηγοί κρατών παραβρέθηκαν, μεταξύ των οποίων ο αντιπρόεδρος των Η.Π.Α, οι βασιλείς του Βελγίου, Δανίας, Ελλάδος, Ιορδανίας και Νορβηγίας, ο Δούκας του Εδιμβούργου, ο στρατηγός Τίτο της Γιουγκοσλαβίας, ο πρόεδρος Μάρκος των Φιλιππίνων και δεκάδες εκπρόσωποι από όλο τον κόσμο.
Για αυτούς που παραβρέθηκαν «θα έβλεπαν το κέντρο βαρύτητας του κόσμου», όπως ο Σάχης ήθελε να παρουσιάζει τον εορτασμό.

Ο εορτασμός της Περσέπολης ήταν η πρώτη ένδειξη και αφορμή για την επερχόμενη πολιτική αστάθεια που θα κορυφωνόταν λίγα χρόνια αργότερα με την Ισλαμική Επανάσταση του Χομεϊνί.

## Εξωτερικοί σύνδεσμοι
*Eορτασμός στην Περσέπολη
*http://zoroastrians.net/2009/03/28/2500-years-of-iranian-monarchy-celebrations-in-persepolis-1971

## Αναφορές
Michael Stevenson, *Εορτασμός στην Περσέπολη*, εκδόσεις Christoph Keller, ISBN 9783905829488

Κατηγορία:Σύγχρονη ιστορία του Ιράν
Κατηγορία:1971
Η γαλάζια λάμψη

**Η γαλάζια λάμψη** (γερμ. **Das blaue Licht**) είναι ο τίτλος γερμανικού κινηματογραφικού έργου του 1932 με θέμα τις Άλπεις σε σκηνοθεσία και σενάριο της Λένι Ρίφενσταλ και του Μπέλα Μπαλάς. Πρωταγωνιστεί η Λένι Ρίφενσταλ.

## Πλοκή
Στην κορυφή του βουνού Μόντε Κρίσταλλο όταν έχει πανσέληνο λάμπει ένα μαγευτικό γαλάζιο φως. Πολλοί ξεκίνησαν νύχτα να ανεβούν στο βουνό για να λύσουν το μυστήριο, αλλά κανένα από τα παλικάρια δεν επέστρεψε μέχρι τώρα. Οι κάτοικοι του χωριού λένε ότι φταίει η Χούντα, μια πανέμορφη αλλά και αλλόκοτη κοπέλα που λένε ότι είναι μάγισσα που ζει στο βουνό και ξεμυαλίζει τα αγόρια. Η Χούντα είναι η μόνη που ξέρει το μονοπάτι που οδηγεί στο γαλάζιο φως. Κάποια μέρα φτάνει στο χωριό ο Φίγκο, ένας νεαρός ζωγράφος. Έχει ακούσει για το μαγικό φως και θέλει να το θαυμάσει από κοντά. Μια νύχτα με πανσέληνο ακολουθεί κρυφά τα αχνάρια της κοπέλας και φτάνει στην κορυφή του βουνού, όπου ανακαλύπτει το μυστικό: είναι μια σπηλιά με ένα διαμάντι που αντανακλά το φως της πανσελήνου. Η Χούντα τον ανακαλύπτει και, τρομαγμένη, φεύγει να σωθεί. Ο Φίγκο, όμως, στην απληστία του αποσπάει το διαμάντι από τον βράχο και το αρπάζει. Το γαλάζιο φως σβήνει, η Χούντα χάνει τον δρόμο της στο σκοτάδι, παραπατάει και πέφτει στον γκρεμό.

## Κριτική
Στη Γερμανία το θέμα των Άλπεων ήταν γνωστό και δημοφιλές. Το γαλάζιο φως ήταν η σκηνογραφική πρεμιέρα της Ρίφενσταλ, η οποία στο παρελθόν ήδη είχε πάρει μέρος ως ηθοποιός σε διάφορα έργα του Άρνολντ Φανκ, επίσης με θέμα τις Άλπεις. Το γαλάζιο φως πήρε μέτριες μέχρι καλές κριτικές και είχε μια κάποια εμπορική επιτυχία στην Ευρώπη και την Αγγλία. Ιδιαίτερα στο Λονδίνο και το Παρίσι, όπου το θέμα των Άλπεων ήταν κάτι το καινούργιο, το έργο είχε μεγάλη επιτυχία.

Η εφημερίδα *[[The New York Sun]]* περιέγραψε το έργο ως «ένα από τα γραφικότερα έργα της χρονιάς. Η Ρίφενσταλ είναι καλλονή και εξαίρετη ορειβάτις». Επίσης και η *[[Herald Tribune]]* και η *[[The Times]]* εξέφρασαν τον θαυμασμό τους για τη Ρίφενσταλ.

Η επιτυχία του έργου και η αισθητική του δομή προξένησαν το ενδιαφέρον του Χίτλερ και του Γκέμπελς, οι οποίοι της ανέθεσαν την κινηματογράφηση διάφορων έργων για την προώθηση του εθνικοσοσιαλιστικού κινήματος.

## Βραβεύσεις
Η ταινία απέσπασε το αργυρό μετάλλιο στο Διεθνές Φεστιβάλ Κινηματογράφου Βενετίας.

## Παραπομπές


## Εξωτερικοί σύνδεσμοι
*
* Das blaue Licht
* Stills of Walter Riml, photographer of the film
* Essay zu Entstehung, Rezeption und Interpretation 

Κατηγορία:Ταινίες του 1932
Κατηγορία:Γερμανικές ταινίες
Κατηγορία:Γερμανικές ταινίες φαντασίας
Κατηγορία:Γερμανόφωνες ταινίες
Κατηγορία:Γερμανικές ασπρόμαυρες ταινίες
Οθόνη

**Οθόνη** καλείται η συσκευή ή διάταξη συσκευών που επιτρέπει την προβολή εικόνων και πληροφοριών σε καθορισμένο χώρο στην επιφάνεια της. Υπάρχουν δυο βασικοί τύποι οθονών: αυτές που ανακλούν μια φωτεινή δέσμη όπως αυτή του κινηματογράφου ή ενός οικιακού κινηματογράφου (Αγγλικά home theater) και αυτές που εκπέμπουν φως χρησιμοποιώντας μια ηλεκτρονική διάταξη και ειδικές επιστρώσεις στην επιφάνεια τους (τηλεοράσεις, οθόνες ηλεκτρονικών υπολογιστών και κινητών τηλεφώνων και κάθε είδους ηλεκτρονικών συσκευών).

## Δείτε επίσης
* Οθόνη υπολογιστή
* Οθόνη αφής
* Τηλεόραση
* Τηλεόραση υγρών κρυστάλλων

## Εξωτερικοί σύνδεσμοι

Κατηγορία:Συσκευές
Κατηγορία:Τεχνολογίες προβολής
Μίστερ Ολύμπια

**Μίστερ Ολύμπια** είναι τίτλος ο οποίος απονέμεται στον νικητή των αγώνων μπόντι μπίλντινγκ του Joe Weider's Olympia Weeekend, ενός διεθνούς διαγωνισμού σωματικής διάπλασης ο οποίος διοργανώνεται ετησίως από την Παγκόσμια Ομοσπονδία Σωματικής Διάπλασης (IFBB). Ο τίτλος αυτός θεωρείται ως ο πιο σημαντικός τίτλος σωματικής διάπλασης σε παγκόσμιο επίπεδο.

Σημερινός κάτοχος του τίτλου είναι ο Αμερικανός  Μπράντον Κάρυ

## Κάτοχοι του τίτλου

## Εξωτερικοί Σύνδεσμοι

* Επίσημος ιστότοπος του Mr. Olympia

Κατηγορία:Σωματοδόμηση
Κατηγορία:Αθλήματα
Τα Καλύτερα Κόμικς

*Τα Καλύτερα Κόμικς* ήταν ένα ιστορικό εβδομαδιαίο περιοδικό κόμικς που κυκλοφορούσε εναλλάξ τις τέσσερις εβδομάδες κάθε μήνα μήνα ως *Διαπλανητικά*, *Παράξενα*, *Δυναμικά* (*Υπεράνθρωπα* στα πρώτα τεύχη) και *Εκπληκτικά*.

Εκδότης ήταν ο εκδοτικός οίκος Μ. Πεχλιβανίδης και Σια Α.Ε, που επίσης εξέδιδε τα Κλασσικά Εικονογραφημένα και το Γέλιο και Χαρά.

Το περιεχόμενό τους προερχόταν από τις εκδόσεις National Periodical Publications (μετέπειτα DC Comics) των ΗΠΑ και αντιστοιχούσε στην περίοδο που είναι γνωστή ως *Silver Age*. Στα *Διαπλανητικά* (απόδοση του τίτλου *Mystery in Space*) εμφανιζόταν κυρίως ο Αdam Strange (ως "Παράξενος Αδάμ"), στα *Παράξενα* (*Strange Adventures*) διάφορες ιστορίες με καλύτερη την σειρά των Atomic Knights (ως "Ατομικοί Ιππότες"), στα *Δυναμικά* (*Action Comics*) ο Superman (ως "Υπεράνθρωπος" στα πρώτα τεύχη) και o Batman (ως "Νυκτερίδας" και ``Άνθρωπος Νυχτερίδα``), και στα *Εκπληκτικά* (*Tales of The Unexpected*) ο Space Ranger ως "Εξερευνητής του Διαστήματος". Υπήρχαν και αρκετές ιστορίες με άλλους ήρωες οι περισσότερες απ' τις οποίες δεν αφορούσαν επανεμφανιζόμενους χαρακτήρες.

Εκτός από τους τέσσερις παραπάνω αμερικανικούς τίτλους, ιστορίες αντλήθηκαν και από τους ακόλουθους τίτλους: *Adventure Comics*, *Detective Comics*, *House of Mystery*, *House of Secrets*, *My Greatest Adventure*, *Showcase*, *Superboy*, *Superman*, *Superman’s Girl Friend, Lois Lane*, *Superman’s Pal, Jimmy Olsen*, *World’s Finest Comics* .

Εκδόθηκαν συνολικά 136 τεύχη από τον Ιούνιο του 1961 μέχρι και το 1963, οπότε σταμάτησε η έκδοση. Προς το τέλος της εκδόσεως, από το τεύχος 133 , η συχνότητα κυκλοφορίας των *Δυναμικών* αυξήθηκε, και κυκλοφορούσαν δύο φορές τον μήνα, εβδομάδα παρά εβδομάδα. Η τιμή κάθε τεύχους ήταν τρεις δραχμές, δηλαδή διπλάσια από την τιμή μιας εφημερίδας. Για να μειωθεί το κόστος εκτύπωσης, αλλά και για τεχνικούς λόγους της εποχής, το τυπογραφείο έκανε έγχρωμη εκτύπωση από την μια πλευρά του χαρτιού και ασπρόμαυρη από την άλλη, με αποτέλεσμα να είναι έγχρωμες μόνον οι μισές σελίδες. Αργότερα, δεκαπέντε από τα τεύχη επανακυκλοφόρησαν σε τρεις θεματικούς χαρτόδετους τόμους από ένας για τα *Διαπλανητικά*, τα *Παράξενα* και τα *Εκπληκτικά* (αλλά όχι και για τα *Δυναμικά*), σε μια προσπάθεια να πουληθεί το στοκ που τευχών που παρέμειναν απούλητα, μια πολύ συνηθισμένη τακτική των Ελλήνων εκδοτών εικονογραφημένων περιοδικών από τότε ακόμα.

## Παραπομπές


Κατηγορία:Ελληνικά περιοδικά κόμικς
Ρούμπα (χορός)

Η **Ρούμπα** είναι ένας αστικός χορός που έγινε διεθνώς γνωστός από τις αρχές του 20ου αιώνα. Φέρεται να είναι επηρεασμένος από αφρικάνικούς χορούς και να σχετίζεται με το είδος της αφρό-κουβανικής μουσικής. 

## Γενικά
Ο χορός ρούμπα φέρεται με δύο εκδοχές (παραλλαγές): α) σε αργό ρυθμό, (γιάμπου ή γιαμπού) που βασίζεται στο κουβανέζικο αργό "σον" και β) στο γρήγορο ξέφρενο βραζιλιάνικο ρυθμό (γκούα-γκουάνκο). 
Τα βήματα και στις δύο εκδοχές είναι τα ίδια, η διαφορά τους είναι μόνο στο λίκνισμα των γοφών διατηρώντας όμως το κορμί και στις δύο περιπτώσεις ίσιο.
 
## Ιστορία
Οι μουσικές επιρροές της ρούμπας είναι από την μουσική των αφρικανών σκλάβων στην Κούβα και την μουσική των Ισπανών. Η Ρούμπα αναπτύχθηκε στην περιοχή της Αβάνας και Ματανζάς στο τέλος του 19ου αιώνα. Επειδή ήταν ένας πολύ ενεργητικός αφρό-κουβανικός χορός, συχνά απαγορεύονταν ως επικίνδυνος στους σκλάβους που τον χόρευαν. Η Ρούμπα χορεύεται σήμερα κυρίως στην Κούβα.

Τα βασικά στυλ Ρούμπας είναι το **Γιάμπου** (Yambú) που είναι το πιο παλιό και αργό στυλ και χορεύεται κυρίως από άτομα μεγάλης ηλικίας, το **Γκουαγκουάνκο** (Guaguancó) που είναι το πιο διαδεδομένο στυλ και χορεύεται σε γρήγορους έντονους ρυθμούς, όπως και το **στυλ Κολομβίας** (Columbia).

## Ρούμπα (Μπολερό)
Ο χορός που διδάσκεται σε αρκετές σχολές χορού ως Ρούμπα δημιουργήθηκε από τον χορευτή Pierre Zurcher Margolie που πήγε στην Κούβα το 1952 για να μελετήσει τους χορούς που χορεύουν οι Κουβανοί. Εκεί είδε τον χορό που ονομάζουν οι Κουβανοί Μπολερό-Σον. Για καλύτερη προώθηση (marketing) του χορού που άρχισε να διδάσκει, χρησιμοποίησε την ονομασία Ρούμπα ως ένα πιο εύηχο όνομα, για έναν χορό που είναι εντελώς διαφορετικός από τον Κουβανικό χορό Ρούμπα.

## Σημειώσεις
Σημειώνεται ότι ως Ρούμπα αναφέρεται συχνά και ο χορός Μπολερό, ένας ιδιαίτερα αργός χορός, που είναι εντελώς διαφορετικός από την Ρούμπα, που διδάσκεται στις σχολές χορού λάτιν. Επίσης με την ίδια ονομασία "ρούμπα" υφίσταται και αφρικανική ποπ μουσική, η οποία ουδεμία έχει σχέση με τον χορό Ρούμπα, αλλά ούτε με τον χορό Μπολερό. 

## Παραπομπές


Κατηγορία:Χορευτικά είδη
Λίμνη Μίσιγκαν

Η **Λίμνη Μίσιγκαν** (Lake Michigan) είναι μια από τις Μεγάλες Λίμνες της Βορείου Αμερικής.  Αποτελεί την 3η σε μέγεθος από τις 5 Μεγάλες Λίμνες και βρίσκεται εξ' ολοκλήρου εντός των συνόρων των ΗΠΑ. Οι υπόλοιπες 4 λίμνες είναι μοιρασμένες ανάμεσα στα εδάφη του Καναδά και των ΗΠΑ. Γύρω από τις ακτές της λίμνης ζουν περίπου 12 εκατομμύρια άτομα, τα περισσότερα στο πολεοδομικό συγκρότημα του Σικάγου. Η λίμνη αποτελεί πόρο ψυχαγωγίας, μεταφορών και αλιείας. Η λίμνη Μίσιγκαν έχει σχεδόν το μισό μέγεθος από αυτό της Ελλάδας. Συνδέεται με την λίμνη Χιούρον με τον ισθμό του Μάκινακ. Νότιά της βρίσκεται το Σικάγο, μία από τις μεγαλύτερες πόλεις των Ηνωμένων Πολιτειών Αμερικής(Η.Π.Α.). Η λέξη *Μίσιγκαν* ή αλλιώς *Μίτσιγκαν* σημαίνει *το μεγάλο νερό* δηλαδή το ξεχωριστό νερό. Η ονομασία της προήρθε από τους πρώτους κατοίκους της, οι οποίοι την ονόμασαν έτσι, αφού εξέτασαν προσεκτικά τα νερά της. Το συμπέρασμά τους ήταν πως η λίμνη αυτή έχει πάρα πολύ καλό νερό, πεντακάθαρο και πόσιμο. Οι άνθρωποι που έζησαν μετά, έπαιρναν νερό από την λίμνη αυτή για να πιουν.

## Γεωγραφικά χαρακτηριστικά
Η λίμνη έχει επίμηκες ελλειπτικό σχήμα διαστάσεων 490 χλμ. στον άξονα βορρά-νότου και 190 χλμ. στον άξονα ανατολής-δύσης. Το μέγιστο βάθος της είναι 290 μ.

Μισιγκαν
Κατηγορία:Λίμνες των Ηνωμένων Πολιτειών
Δεβιλλίνης

Ο **δεβιλλίνης** (αγγλικά: *devilline*) είναι θειικό ορυκτό του χαλκού και του ασβεστίου. Το όνομα του αποδόθηκε προς τιμήν του Γάλλου χημικού Ανρί Ντεβίλ (Henri Étienne Sainte-Claire Deville, 1818–1881). Αναφέρεται, επίσης, και με το (παλαιότερο) όνομα «Herrengrundite», ως ανευρισκόμενος στην περιοχή Herrengrund της Σλοβακίας και ως «Lyellite» στην αγγλική βιβλιογραφία.

Είναι ασύνηθες ορυκτό σχηματιζόμενο σε ζώνες οξείδωσης κοιτασμάτων χαλκοθειούχων ορυκτών, συνήθως ως προϊόν στα υπολείμματα μεταλλευτικών δραστηριοτήτων ή σε οξειδούμενο γαληνίτη. Συχνά συγχέεται με τα ορυκτά λαουτενταλίτη (lautenthalite, στον οποίο στη θέση του χαλκού υπάρχει μόλυβδος) και καμπιλιαΐτη (campigliaite, στον οποίο στη θέση του χαλκού υπάρχει μαγγάνιο.

Συνδέεται με αντλερίτη, βροσαντίτη, λιναρίτη, μαλαχίτη, αζουρίτη και γύψο.

Ανευρίσκεται σε αρκετά σημεία της Γης, σε ασήμαντες, όμως, ποσότητες. Πρωτοσυναντήθηκε στην Κορνουάλλη της Βρετανίας και υπάρχει, επίσης, σε αρκετά ορυχεία της περιοχής του Ντέβον και της Κάμπρια. Όμορφα δείγματά του συναντώνται στη Spania Dolina (Herrengrund) της Σλοβακίας, στη Γερμανία, την Αυστρία, την Ιταλία (Σαρδηνία), την Ιαπωνία, την Αυστραλία, τις ΗΠΑ και την περιοχή Tsumeb της Ναμίμπια.

Στην Ελλάδα ανευρίσκεται στα μεταλλεία Λαυρίου (περιοχές Παλαιοκαμάριζας, Σουνίου και Αγίου Κωνσταντίνου).

## Πηγές
*Handbook of Mineralogy
*Mindat.org
*Mineralien Atlas
*Webmineral.com

## Δείτε επίσης
*Κατάλογος ορυκτών
*Κατάλογος ορυκτών των μεταλλείων Λαυρίου

## Βιβλιογραφία
*James Dwight Dana, *Manual of Mineralogy and Lithology, Containing the Elements of the Science of Minerals and Rocks*, READ BOOKS, 2008 ISBN 1443742244
*Arthur Montgomery, *Mineralogy of Pennsylvania 1922-1965: Supplementing and Updating Gordonżs' the Mineralogy of Pennsylvania (1922)*, Academy of Natural Sciences, 2008 ISBN 1422317862

Δεβιλλινης
Κατηγορία:Ορυκτά του θείου
Κατηγορία:Ορυκτά του χαλκού
Γουσταβία

Η **Γουσταβία** () είναι πρωτεύουσα και κυριότερη πόλη του Αγίου Βαρθολομαίου. Ο πληθυσμός της είναι γύρω στους 2.300 κατοίκους. 

## Ιστορία
Οφείλει το όνομά της στον Βασιλιά Γουσταύο Γ΄ της Σουηδίας. Ο Άγιος Βαρθολομαίος ήταν αρχικά κτήση της Γαλλίας και η περιοχή ονομαζόταν *Carenage*, επειδή αποτελούσε ασφαλές αγκυροβόλιο για τα κατεστραμμένα πλοία. Μετά την απόκτηση του νησιού από τη Σουηδία ιδρύθηκε η Γουσταβία, το 1785. Η Γαλλία παραχώρησε το νησί στη σκανδιναβική χώρα σε αντάλλαγμα για τα εμπορικά δικαιώματα στο Γκέτεμποργκ. Το 1878 το νησί πωλήθηκε ξανά στη Γαλλία.

Το 1855 κτίστηκε ο Αγγλικανικός Επισκοπικός Ναός στο λιμάνι. Το τελευταίο οχυρώθηκε με τρία φρούρια που είχαν κτιστεί τον 17ο αιώνα. Αξιοθέατα αποτελούν οι πόλεις Φορτ Καρλ, στα νότια της πόλης, η παραλία των Κοχυλιών και το Φορτ Γκουστάβ. Το Υπουργείο Ενόπλων Δυνάμεων εδρεύει στο Φορτ Όσκαρ. Στο τέρμα της Λεωφόρου Σέλχερ στη χερσόνησο της Γουσταβία βρίσκεται ένα μουσείο. Στην πόλη έχει πολλά αμερικανικά, ιταλικά, σουηδικά και γαλλικά εστιατόρια. 

Η πόλη έχει πολλές μπουτίκ, οι οποίες αποτελούν πηγή εισοδήματος για το νησί.

## Παραπομπές


## Εξωτερικοί σύνδεσμοι
* Comité de Liaison et d'Application des Sources Historiques (αρχεία και ιστορία του Αγίου Βαρθολομαίου) 
* Histoire et aménagement linguistique à Saint-Barthélemy  
* Collectivity of Saint Barthélemy (Επίσημη ιστοσελίδα της κυβέρνησης) 
* St-Barths.com

Κατηγορία:Άγιος Βαρθολομαίος
Κατηγορία:Γουσταύος Γ΄ της Σουηδίας
Τζόνι Κας

Ο **Τζόνι Κας** (), (26 Φεβρουαρίου 1932 - 12 Σεπτεμβρίου 2003) ήταν Αμερικανός τραγουδιστής, τραγουδοποιός, ηθοποιός και συγγραφέας. Θεωρείται ένας από τους πιο επιδραστικούς μουσικούς του 20ού αιώνα. Έμεινε στην ιστορία σαν λαϊκός τραγουδιστής της κάντρι παρ' όλη την ενασχόληση του και με άλλα είδη μουσικής, ιδίως στα πρότερα χρόνια της καριέρας του, συμπεριλαμβανομένων των ροκαμπίλι, ροκ εντ ρολ, μπλουζ, φολκ και γκόσπελ. Το διασταυρούμενο αυτό μουσικό προφίλ σε σχέση πάντα με τα διάφορα είδη μουσικής τον εγκαθιστά σχεδόν απόλυτα στο *Country Music Hall of Fame*, στο *[[Rock and Roll Hall of Fame]]* και στο *Gospel Music Hall of Fame*. Στα μετέπειτα χρόνια της καριέρας του ερμήνευσε τραγούδια διαφόρων ροκ καλλιτεχνών και συγκροτημάτων μεταξύ των οποίων οι *Nine Inch Nails* από τον χώρο του βιομηχανικού ροκ (αγγλ: *industrial rock*) και του synthpop συγκροτήματος Depeche Mode σε συμμετοχή του στον δίσκο με τίτλο *Personal Jesus* τον Αύγουστο του 1989.

Το πρώτο του συγκρότημα ήταν οι *The Tennessee Three*. Ο Κας έμεινε γνωστός για την βαθιά και διακριτική μπάσα/βαρύτονη φωνή του, όπως για παράδειγμα στον δίσκο του *Boom Chicka Boom* σε μια επαναστατικά μελαγχολική και ταυτόχρονα ταπεινή ερμηνεία από μια σειρά συναυλιών σε φυλακές. Από τα σκούρα ρούχα της εμφάνισης του έλαβε το ψευδώνυμο «ο άντρας με τα μαύρα» (αγγλ: *The Man in Black*). Ο Κας παραδοσιακά ξεκινούσε τις συναυλίες του λέγοντας «Γεια σας, είμαι ο Τζόνι Κας» και ακολουθούσε σχεδόν πάντα το τραγούδι *[[Folsom Prison Blues]]* που ουσιαστικά θα έλεγε κανείς ότι ήταν η χαρακτηριστική μουσική υπογραφή του. Ο Κας δήλωνε ως ένας ευσεβής άλλα ανήσυχος χριστιανός. Χαρακτηρίστηκε επίσης από την ιδιαίτερη οπτική του σε σχέση με τις αντιφάσεις και τις προκλήσεις της Αμερικής.

Ο Κας ανακάλυψε, ψάχνοντας το γενεαλογικό του δέντρο, ότι είχε σκωτσέζικες βασιλικές καταβολές από την πλευρά του πατέρα του από την εποχή του Μεσαίωνα και συγκεκριμένα του βασιλιά Μάλκολμ Δ΄ της Σκωτίας.

## Δισκογραφία
Ο Κας ήταν ένας από του πιο παραγωγικούς μουσικούς όλων των εποχών. Η μεγάλης διάρκειας καριέρα του κράτησε από το 1954 έως το 2003 βγάζοντας 96 άλμπουμ και 153 σινγκλ σε διάφορες δισκογραφικές εταιρείες.

## Παραπομπές


## Εξωτερικοί σύνδεσμοι
* Η δισκογραφία του Τζόνι Κας (στα Αγγλικά)

 

Κατηγορία:Αμερικανοί τραγουδιστές
Κατηγορία:Αμερικανοί στιχουργοί
Κατηγορία:Κάντρι μουσικοί
Κατηγορία:Βραβευμένοι με Grammy
Κατηγορία:Αμερικανοί ηθοποιοί κινηματογράφου
Κατηγορία:Αμερικανοί ηθοποιοί τηλεόρασης
Κατηγορία:Αμερικανοί ηθοποιοί φωνής
Κατηγορία:Αμερικανοί αυτοβιογράφοι
Λουτρά Υπάτης

Τα **Λουτρά Υπάτης** είναι οικισμός της Στερεάς Ελλάδας στην Περιφερειακή Ενότητα Φθιώτιδας.

## Γεωγραφικά - ιστορικά στοιχεία
Τα Λουτρά Υπάτης βρίσκονται κοντά και νότια του Σπερχειού ποταμού σε υψόμετρο 85 μέτρα ενώ απέχουν 18 χιλιόμετρα δυτικά από τη Λαμία και 11 από τον Σιδηροδρομικό Σταθμό Λιανοκλαδίου. Είναι οικισμός του Δήμου Λαμιέων στον Νομό Φθιώτιδας, στους πρόποδες της Οίτης. Μαζί με τους οικισμούς Βαρκά, Μαγούλα και Νέα Υπάτη αποτελούν την κοινότητα Λουτρών Υπάτης και σύμφωνα με την απογραφή 2011 έχει 403 κατοίκους ενώ η κοινότητα συνολικά 479.

Την ονομασία τους οφείλουν στα ιαματικά λουτρά που λειτουργούν στον οικισμό, ο οποίος δημιουργήθηκε ως λουτρόπολη στα τέλη του 19ου αιώνα. Οι δε πηγές των λουτρών είναι γνωστές για τις ιαματικές τους ιδιότητες από τον 4ο αιώνα π.Χ. Στα Λουτρά Υπάτης υπάρχουν πολλά ξενοδοχεία, κάποια από τα οποία κατασκευάστηκαν στα τέλη του 19ου με αρχές του 20ού αιώνα. Λειτουργούν τα πιο καινούργια, τα οποία φιλοξενούν τους επισκέπτες του υδροθεραπευτηρίου, ενώ πολύ όμορφο είναι και το πάρκο με το οποίο αυτό συνορεύει. Λίγο πριν την είσοδο του χωριού υπάρχει καινούργια γέφυρα πάνω από τον ποταμό Σπερχειό.

## Παραπομπές


Κατηγορία:Χωριά της περιφερειακής ενότητας Φθιώτιδας
Κατηγορία:Δήμος Λαμιέων
Κατηγορία:Λουτροπόλεις της Ελλάδας
Κατσαρόλα

thumb|right|250px|Μια κατσαρόλα από μαντέμι
Η **κατσαρόλα** είναι οικιακό σκεύος που χρησιμοποιείται στο μαγείρεμα, συνήθως για βράσιμο και λιγότερο για τηγάνισμα (κυρίως σοτάρισμα). Το σχήμα της είναι συνήθως κυκλικό και ορισμένες φορές οβαλοειδές (γάστρα). Πάνω από την κατσαρόλα τοποθετείται καπάκι, το οποίο έχει ειδικό χερούλι πιασίματος, για να μην βγαίνει ο ατμός από το φαγητό ενώ βράζουμε ή τηγανίζουμε. Επιπλέον, το κλειστό καπάκι μεγαλώνει την πίεση μέσα στην κατσαρόλα, λόγω των αναδυόμενων υδρατμών, με αποτέλεσμα να ανεβαίνει το σημείο βρασμού του περιεχόμενου νερού κι έτσι το φαγητό να βράζει πιο γρήγορα και με τη χρήση λιγότερης ενέργειας. Πάνω σε αυτή την αρχή κατασκευάστηκε η χύτρα ταχύτητας.

Κατασκευάζεται συνήθως από μέταλλο, όπως το αλουμίνιο, ο χάλυβας, παλιότερα ο χαλκός και άλλα.

## Εξωτερικοί σύνδεσμοι
* 
* 

Κατηγορία:Μαγειρικά σκεύη
Κατηγορία:Σκεύη κουζίνας
Φούα Τολόα

Ο **Φούα Τολόα Ποάσα** (*Aliki Faipule Foua Toloa Poasa*, απεβίωσε στις 23 Ιουνίου 2015) ήταν πολιτικός του Τοκελάου και από το 2008 Ανώτατος Αρχηγός του Συμβουλίου (*Faipule*) του νησιού Φακαόφο. Από τις 21 Φεβρουαρίου 2011 έως το 2012 ήταν αρχηγός της Κυβέρνησης (Ulu o Tokelau). Ήταν παντρεμένος με τη *Fesola’i Logo Faletoese Toloa* .

Εκτός από αρχηγός κυβερνήσεως ήταν και υπουργός Εξωτερικών, Οικονομικών, Μεταφορών και αρμόδιος για τον Ηλεκτρισμό και τις Τηλεπικοινωνίες.

Έγινε ξανά αρχηγός Κυβερνήσεως (εθιμοτυπικό αξίωμα) στις 21 Φεβρουαρίου 2009 και διαδέχθηκε τον Πίο Τουία. Η πρώτη του θητεία διήρκεσε έως τον Φεβρουάριο του 2010. 

Πέθανε στις ΗΠΑ το 2015.

## Έργα
* Foua Toloa; R.D. Gillett 1989 Traditional tuna fishing in Tokelau = Ko te fakamaumauga o na poto fakateaganuku i na faiva-a-moana i Tokelau   1 v. South Pacific Commission Noumea
* Foua Toloa; R.D. Gillett 1989 Ko te fakamaumauga o na poto fakateaganuku i na faiva-a-moana i Tokelau = Traditional tuna fishing in Tokelau   1 v. (unpaged) FAO/UNDP Regional Support Programme ; South Pacific Regional Environmental Programme South Pacific Commission Suva, Fiji Noumea, New Caledonia.

* * Tokelau, Tokelau Environmental Management Strategy (TEMS) *
(South Pacific Regional Environment Programme, 1995) 

## Παραπομπές


Τολοα, Φουα
Χερσόνησος Βαλντές

Η **Χερσόνησος Βαλντές** (ισπανικά: *Península Valdés*) είναι χερσόνησος κατά μήκος των ακτών του Ατλαντικού της περιφέρειας Βιέδμα, στα βορειοανατολικά της επαρχίας Τσουμπούτ (*Chubut Province*) της Αργεντινής. Το μέγεθός της είναι περίπου 3.625 τ.χλμ.. Η πλησιέστερη μεγάλη πόλη είναι το Πουέρτο Μάδριν (*Puerto Madryn*). 
left|thumb|Η χερσόνησος Βαλντές από το διάστημα 
Η μόνη πόλη στην χερσόνησο είναι ο μικρός οικισμός του Πουέρτο Πιράμιδες (*Puerto Pirámides*). Υπάρχουν επίσης αγροκτήματα όπου εκτρέφονται πρόβατα.

Το μεγαλύτερο μέρος της χερσονήσου είναι χέρσο ενώ υπάρχουν μερικές αλμυρές λίμνες. Η μεγαλύτερη από αυτές τις λίμνες βρίσκεται 40 μέτρα κάτω από την επιφάνεια της θάλασσας και μέχρι πρόσφατα θεωρούνται το χαμηλότερο σημείο της Αργεντινής και της Νότιας Αμερικής.

Αποτελεί σημαντικό φυσικό καταφύγιο το οποίο εξελέγη Μνημείο Παγκόσμιας Κληρονομιάς από την UNESCO το 1999. Στις ακτές της βρίσκουν καταφύγιο θαλάσσια θηλαστικά όπως θαλάσσια λιοντάρια, φώκιες και θαλάσσιοι ελέφαντες. Φάλαινες (*Southern right whales*) μπορούν να βρεθούν στους κόλπους Γκόλφο Νουέβο (*Golfo Nuevo*) και Γκόλφο Σαν Χοσέ (*Golfo San José*) οι οποίοι αποτελούν ασφαλή μέρη, προστατευμένα από την χερσόνησο και την παταγονική ενδοχώρα. Οι φάλαινες αυτές εμφανίζονται από το Μάιο ως το Δεκέμβριο για να ζευγαρώσουν και να γεννήσουν, καθώς τα νερά στον κόλπο είναι θερμότερα και πιο ήσυχα από την ανοικτή θάλασσα. Στις ακτές της χερσονήσου απαντώνται επίσης όρκες, οι οποίες επιτίθενται στις ακτές κυνηγώντας θαλάσσια λιοντάρια και θαλάσσιους ελέφαντες.

Στο εσωτερικό της χερσονήσους απαντώνται ρέα (*rhea*), γκουανάκος (*guanacos*) και μάρας (*maras*). Στη χερσόνησο βρίσκουν καταφύγιο και αρκετά είδη πουλιών. Τουλάχιστον 181 είδη πουλιών, 66 από τα οποία αποδημητικά, ζουν στην περιοχή, συμπεριλαμβανομένου του περιστεριού της Ανταρκτικής.


File:Southern right whale7.jpg
File:Tail of a whale near Valdes Peninsula.jpg
File:Halbinsel Valdes Pinguine.jpg


## Εξωτερικοί σύνδεσμοι

* Η Χερσόνησος Βαλντές στη σελίδα της UNESCO
* Χερσόνησος Βαλντές
* Επίσημη ιστοσελίδα του Πουέρτο Πιραμίντες
* Έρευνα για τις Όρκες της Πούντα Νόρτε (''Punta Norte Orca Research'')

Κατηγορία:Γεωγραφία της Αργεντινής
Βαλντες
Κατηγορία:Μνημεία Παγκόσμιας Κληρονομιάς στην Αργεντινή
Γκαιτίτης

Ο **Γκαιτίτης** (αγγλ. *goethite*) είναι ένυδρο ορυκτό οξείδιο του σιδήρου. Το όνομά του το έλαβε προς τιμήν του Γερμανού ποιητή, συγγραφέα και φιλοσόφου Γιόχαν Βόλφραμ φον Γκαίτε (*Johann Wolfgang von Goethe*, 1749–1832).

## Εμφάνιση, παραγενέσεις
Είναι εξαιρετικά διαδεδομένο ορυκτό, προερχόμενο από την αποσάθρωση σχεδόν όλων των σιδηρομιγών πρωτογενών ορυκτών σε συνθήκες ύπαρξης σχετικά υψηλών συγκεντρώσεων οξυγόνου, αποτελώντας, παράλληλα, σημαντικό μετάλλευμα σιδήρου.

Σχηματίζεται επίσης και ως ίζημα προερχόμενο από ύδατα εμπλουτισμένα σε διαλυτές ενώσεις σιδήρου, όταν αυτά ευρεθούν σε συνθήκες οξείδωσης. Ανευρίσκεται και σε υδροθερμικές φλέβες.

Η γαιώδης παραλλαγή του είναι είτε κρυπτοκρυσταλλική είτε άμορφη και ονομάζεται **[[λειμωνίτης]]** (αγγλ. *limonite*) από την ελληνική λέξη *λειμών* ( = λιβάδι), επειδή συχνά απαντάται σε υγρά, ελώδη λιβάδια, περιέχει περισσότερο κρυσταλλικό νερό (χημ. τύπος FeO(OH) . H2O) και είναι ιδιαίτερα διαδεδομένη ανά τον κόσμο. Ο λειμωνίτης έχει χρώμα κίτρινο της ώχρας (οπότε αποκαλείται *λειμωνιτική ώχρα*) ή καστανοκίτρινο και είναι γαιώδης και αλαμπής, ενώ συχνά αποβάφει στο χέρι. Τόσο ο γκετίτης όσο και ο λειμωνίτης αποτελούν σημαντικά μεταλλεύματα σιδήρου.

Ο γκετίτης συνδέεται με λεπιδοκροκίτη (με τον οποίο είναι δίμορφος), αιματίτη, σιδηρίτη, σιδηροπυρίτη, πυρολουσίτη, μαγγανίτη και πολλά άλλα ορυκτά που περιέχουν σίδηρο και μαγγάνιο.

Ανευρίσκεται σε πολλά σημεία της Γης. Σημαντικές του εμφανίσεις είναι στη Γερμανία (ιδίως στις περιοχές της Βεστφαλίας και της Έσσης, στην Τσεχία, τη Γαλλία, την Κορνουάλλη της Βρετανίας, τις ΗΠΑ και σε πολυάριθμα ακόμη σημεία του πλανήτη.

Στην Ελλάδα ανευρίσκεται στη Μύκονο (περιοχή Πανόρμου), στην παραλία Απηγανιάς της Τήνου, σχεδόν σε όλα τα μεταλλεία Λαυρίου, στο ορυχείο «Μαυρόλακκος» της Θάσου, την Αλιστράτη Σερρών, στη Μαρώνεια της Κομοτηνής, στη Λευκόπετρα της Ξάνθης και στη Λοκρίδα του Νομού Φθιώτιδος ως συνοδό ορυκτό του βωξίτη στο ορυχείο «Νησί».

## Πηγές
* Τμήμα Γεωλογίας Αριστοτελείου Πανεπιστημίου Θεσσαλονίκης 
* Handbook of Mineralogy
* Mindat.org
* Galleries.com
* Webmineral.com

## Δείτε επίσης
* Κατάλογος ορυκτών
* Κατάλογος ορυκτών των μεταλλείων Λαυρίου

## Βιβλιογραφία
* James Dwight Dana: *Manual of Mineralogy and Lithology, Containing the Elements of the Science of Minerals and Rocks*, READ BOOKS, 2008 ISBN 1-4437-4224-4
* Frederick H. Pough, Roger Tory Peterson, Jeffrey (PHT) Scovil: *A Field Guide to Rocks and Minerals*, Houghton Mifflin Harcourt, 1988 ISBN 0-395-91096-X
* Walter Schumann, R. Bradshaw, K. A. G. Mills: *Handbook of Rocks, Minerals and Gemstones*, Houghton Mifflin Harcourt, 1993 ISBN 0-395-51137-2

## Εξωτερικοί σύνδεσμοι
* 

Γκετιτης
Κατηγορία:Γιόχαν Βόλφγκανγκ φον Γκαίτε
Σουλεϊμάν Ντενέ Ντιαγιέ

Ο **Σουλεϊμάν Ντενέ Ντιαγιέ** (γαλλ. *Souleymane Ndéné Ndiaye*, 1958-) είναι πολιτικός της Σενεγάλης. Υπηρέτησε ως υπουργός επί κυβερνήσεως του προέδρου Αμπντουλάγιε Γουάντε και χρημάτισε πρωθυπουργός της αφρικανικής χώρας από το 2009 ως το 2012. Ανήκει στο Σενεγαλέζικο Δημοκρατικό Κόμμα.

## Καριέρα
Γεννήθηκε στο Καολάκ της Σενεγάλης, στις 6 Αυγούστου 1958. Σύμμαχος του προέδρου Γουάντε, ανέλαβε υπουργός σε διάφορα χαρτοφυλάκια, όπως εκείνο του Περιβάλλοντος.

## Πρωθυπουργός
Ο πρωθυπουργός Σεΐχ Χατζιμπού Σουμαρέ υπέβαλε την παραίτησή του στον πρόεδρο Αμπντουλάγιε Γουάντε, επικαλούμενος "προσωπικούς λόγους" στις 30 Απριλίου 2009. Η παραίτησή του αποδόθηκε στην ήττα του κυβερνώντος κόμματος στις τοπικές εκλογές του Μαρτίου του 2009. Την ίδια ημέρα ο Ντενέ Ντιαγιέ διορίστηκε νέος πρωθυπουργός από τον Γουάντε.

## Παραπομπές

* « Souleymane Ndéné Ndiaye, ministre d'État, ministre de l'Économie maritime et des transports maritimes : "La décision du chef de l’État est souveraine… "» Madior Fall, *Sud Quotidien*, 12 Μαρτίου 2008.

 
Κατηγορία:Πρωθυπουργοί της Σενεγάλης
Λενίν Μορένο

Ο **Λενίν Μορένο** (Lenín Boltaire Moreno Garcés, 19 Μαρτίου 1953-) είναι πολιτικός από τον Ισημερινό, Πρόεδρος από το 2017 έως το 2021 και Αντιπρόεδρος του κράτους από το 2007 ως το 2013. Προηγουμένως εργάστηκε ως δικηγόρος και ήταν διοικητικός διευθυντής του υπουργείου Προεδρίας. 

Την 1η Οκτωβρίου 2016 έλαβε το χρίσμα από το Alianza País για να είναι υποψήφιος στις προεδρικές εκλογές του 2017. Κέρδισε οριακά στον δεύτερο γύρο στις 2 Απριλίου 2017, επικρατώντας του αντιπάλου του, Γκιγιέρμο Λάσο με ποσοστό 51% έναντι 48%.

Το 1998 πυροβολήθηκε σε απόπειρα ληστείας και χρησιμοποιεί έκτοτε αναπηρικό αμαξίδιο. Το 2012 προτάθηκε για Νόμπελ Ειρήνης, λόγω της αφιέρωσής του στον αγώνα για τα άτομα με αναπηρία. Αναλαμβάνοντας καθήκοντα στις 24 Μαΐου 2017, ο Μορένο έγινε ο μοναδικός εν ενεργεία αρχηγός κράτους σε αναπηρικό αμαξίδιο.

## Βιογραφία
### Προσωπική ζωή
Γεννήθηκε στο Νουέβο Ροκαφουέρτε της επαρχίας Ορεγιάνα στις 19 Μαρτίου 1953. Το 1998 τραυματίστηκε στη μέση του από σφαίρα στη διάρκεια απόπειρας ληστείας. Έκτοτε κυκλοφορεί με αναπηρικό αμαξίδιο. 

### Αντιπροεδρία
Ανέλαβε αντιπρόεδρος στις 15 Ιανουαρίου 2007, την ίδια ημέρα που ανέλαβε καθήκοντα ο πρόεδρος Ραφαέλ Κορέα. Οι δυο τους εξελέγησαν στις 26 Νοεμβρίου του 2006 έπειτα από τη διεξαγωγή των γενικών εκλογών εκείνου του έτους. Διαδέχθηκε τον Αλεσάντρο Σεράνο.

Παρέμεινε αντιπρόεδρος ως το 2013.

### Προεδρία
Στις 19 Φεβρουαρίου 2017 προηγήθηκε στον πρώτο γύρο των προεδρικών εκλογών με ποσοστό 39,3 % και επικράτησε οριακά με ποσοστό 51,16% των ψήφων.Ανέλαβε τα καθήκοντά του στις 24 Μαΐου 2017. Ο Λενίν Μορένο από τους πρώτους μήνες της προεδρίας του άρχισε να απομακρύνεται από τις σοσιαλιστικές πολιτικές του τέως προέδρου Ραφαέλ Κορέα και να εφαρμόζει νεοφιλελεύθερες πρακτικές τόσο στην εξωτερική όσο και στην εξωτερική πολιτική του Ισημερινού. 

## Παραπομπές


## Εξωτερικοί σύνδεσμοι
* Προσωπικός δικτυακός τόπος
* Παρουσίαση του Μορένο στις σελίδες του Alianza PAÍS

Κατηγορία:Πρόεδροι του Ισημερινού
Κατηγορία:Αντιπρόεδροι του Ισημερινού
Zdravljica

***Μια πρόποση*** (Στα σλοβενικά: *Zdravljica*, διαβάζεται Ζντραουλίτσα) είναι ένα δημοφιλές ποίημα του Φραντσέ Πρεσέρεν (*France Prešeren*). Γράφτηκε το 1844 και του οποίου μέρος είναι εθνικός ύμνος της Σλοβενίας από τις 27 Σεπτεμβρίου του 1989. Μόνο η έβδομη στροφή του είναι ύμνος και γι' αυτήν ο Στάνκο Πρεμέρλ (Stanko Premrl) συνέθεσε μία σύνθεση για χορωδία με το ίδιο όνομα. Το ποίημα από άποψη μορφής είναι «μεταφορικό ποίημα» (carmen figuratum) επειδή η μορφή της κάθε στροφής προσιδιάζει σε ένα κύπελλο κρασιού.

## Στίχοι

## Ιστορία
Ο προηγούμενος εθνικός ύμνος της Σλοβενίας που χρησιμοποιήθηκε την περίοδο 1918- 1990 ήταν το *[[Naprej zastava slave|Naprej, zastava slave]]* και ο γιουγκοσλαβικός ύμνος ''Hej Slovani'' στα σλοβενικά.

Το Zdravljica παίχτηκε στις αρχές της δεκαετίας του 1990 από το ροκ συγκρότημα  Lačni Franz (*Πεινασμένος Φραντς*).

## Εξωτερικοί σύνδεσμοι
* France Preseren  - ιστότοπος με πληροφορίες για το ποίημα.
* The Γραφείο Επικοινωνιών της Κυβέρνησης της Σλοβενίας, που περιέχει πληροφορίες για τον ύμνο και ορχηστρική του έκδοση.

Κατηγορία:Εθνικά σύμβολα της Σλοβενίας
Κατηγορία:Εθνικοί ύμνοι
Ποδηλασία

Η **ποδηλασία** είναι η χρήση του ποδηλάτου για μεταφορά, ψυχαγωγία και άσκηση, που είναι ιδιαίτερα διαδεδομένη σε όλον τον κόσμο. Επίσης, με τον όρο ποδηλασία εννοείται και η κίνηση με ανθρώπινη δύναμη κάθε μορφής τρίκυκλων, τετράκυκλων, μονόκυκλων ή άλλων οχημάτων.

## Αγωνιστική ποδηλασία
Η αγωνιστική ποδηλασία περιλαμβάνει αρκετά αγωνίσματα, αρκετά εκ των οποίων είναι ή υπήρξαν αγωνίσματα των Ολυμπιακών Αγώνων. Η αγωνιστική ποδηλασία διαιρείται επίσημα σε:

* Ποδηλασία Δρόμου, πολύ απαιτητικό, επίπονο και δύσκολο άθλημα (Αγώνες ανοιχτής οδού και ομαδική χρονομέτρηση).
* Ποδηλασία Πίστας (Ταχύτητα, Χρονομέτρηση, Καταδίωξη, Αγώνας Πόντων, Μάντισον, Σκρατς κ.α.)
* Ορεινή Ποδηλασία (Κρος Κάντρυ, Μαραθώνιοι, downhill, enduro, xc, trail)
* ΒΜΧ (Αγωνιστικό και Ελεύθερου Στυλ)
* Συκλοκρός (CX)
* Τράιαλ
* Καλλιτεχνική Ποδηλασία
* Ποδηλασία Α.Μ.Ε.Α.

Τον έλεγχο του αθλήματος έχει η Παγκόσμια Ένωση Ποδηλασίας (UCI), που έχει ως μέλη τις Εθνικές Ομοσπονδίες Ποδηλασίας, 180 περίπου χωρών. Υπάρχουν επίσης και Ηπειρωτικές συνομοσπονδίες, που δρουν στα αντίστοιχα γεωγραφικά όρια των ηπείρων και διοργανώνουν αντίστοιχα πρωταθλήματα.

## Η ποδηλασία στην Ελλάδα

Στην Ελλάδα, η ποδηλασία ξεκίνησε στα τέλη του 19ου αιώνα. Μάλιστα, στους πρώτους σύγχρονους Ολυμπιακούς Αγώνες το 1896, η Ελλάδα κατέκτησε μεταξύ άλλων και χρυσό μετάλλιο στην Ποδηλασία Δρόμου, με τον Αριστείδη Κωνσταντινίδη.

Σημαντικότερος, σύγχρονος Έλληνας ποδηλάτης είναι ο Κανέλλος Κανελλόπουλος. Επίσης, μεγάλος ποδηλάτης, ο οποίος υπήρξε και αναμορφωτής του αθλήματος στην Ελλάδα, ήταν ο Ηλίας Κελεσίδης,. Στην σύγχρονη εποχή, οι σημαντικότεροι Έλληνες αθλητές της Ποδηλασίας είναι οι Λάμπρος Βασιλόπουλος Γιώργος Χειμωνέτος, Δημήτρης Γεωργαλάς, Βασίλης Αναστόπουλος, Χρήστος Βολικάκης, Γιάννης Ταμουρίδης, Περικλής Ηλίας, Πολυχρόνης Τζωρτζάκης, Γιώργος Μπούγλας, Χάρης Καστραντάς κλπ. 

Στην Ελλάδα, υπεύθυνη για την οργάνωση και διάδοση του αθλήματος είναι η Ελληνική Ομοσπονδία Ποδηλασίας (Ε.Ο.Π.) Ιδρύθηκε το 1973 και έχει ως έμβλημα ποδηλάτη με ποδήλατο δρόμου, με φόντο την Ελληνική Σημαία. Έδρα της είναι το Ολυμπιακό Ποδηλατοδρόμιο, που περιλαμβάνεται στο αθλητικό συγκρότημα του Ολυμπιακό Αθλητικό Κέντρο Αθηνών «Σπύρος Λούης» (Ο.Α.Κ.Α.)

Το άθλημα καλλιεργείται σήμερα επίσημα από 100 περίπου σωματεία στη χώρα.

## Παραπομπές


## Εξωτερικοί σύνδεσμοι
* Οδηγός αγοράς ποδηλάτου
* Τα πάντα για το ποδήλατο


Κατηγορία:Αερόβια άσκηση
Πλέι-Οφ NBA 2009

## Διαδικασία διεξαγωγής
Η διαδικασία διεξαγωγής των playoffs διατηρεί την ίδια διαδικασία που ακολουθήθηκε και τα προηγούμενα χρόνια και έχει ως εξής:
*Οι 8 πρώτες ομάδες από κάθε περιφέρεια(ανατολική και δυτική) προκρίνονται για την διαδικασία των playoffs.
*Όλες οι σειρές τελειώνουν το πολύ σε 7 αγώνες, με τα παιχνίδια νούμερο 1,2,5 και 7 στο γήπεδο της ομάδας με το καλύτερο ρεκόρ(νίκες-ήττες). Εξαίρεση αποτελεί ο τελικός όπου η ομάδα με το καλύτερο ρεκόρ παίζει εντός έδρας τα παιχνίδια 1,2,6 και 7.

## Οι ομάδες που προκρίθηκαν
Από την ανατολική περιφέρεια:
#Κλίβελαντ Καβαλίερς (66 νίκες)
#Μπόστον Σέλτικς (62 νίκες)
#Ορλάντο Μάτζικ (59 νίκες)
#Ατλάντα Χοκς (47 νίκες)
#Μαϊάμι Χιτ (43 νίκες)
#Φιλαδέλφεια 76ερς (41 νίκες)
#Σικάγο Μπουλς (41 νίκες)
#Ντιτρόϊτ Πίστονς (39 νίκες)

Από τη δυτική περιφέρεια:
# Λος Άντζελες Λέικερς (65 νίκες)
# Ντένβερ Νάγκετς (54 νίκες)
# Σαν Αντόνιο Σπερς (54 νίκες)
# Πόρτλαντ Τρέιλ Μπλέιζερς (54 νίκες)
# Χιούστον Ρόκετς (53 νίκες)
# Ντάλας Μάβερικς (50 νίκες)
# Νιου Ορλίν Χόρνετς (49 νίκες)
# Γιούτα Τζαζ (48 νίκες)

## Ο πίνακας της πορείας των ομάδων

## Δείτε επίσης
**[[2009 NBA Finals]]*

2009
N
Επίδοτο

Το **επίδοτο** (αγγλ. *epidote*) είναι σωροπυριτικό ορυκτό του αργιλίου, του ασβεστίου και του σιδήρου. Οφείλει το όνομά του στην ελληνική λέξη *επίδοσις*, επειδή οι βάσεις των πρισματικών κρυστάλλων του είναι ανισομεγέθεις.

Σχηματίζει πλήρη σειρά μικτών κρυστάλλων με τον κλινοζωισίτη (Ca2Al3Si3O12(OH) ) (ομάδα επιδότου), στην οποία υπάρχει βαθμιαία αντικατάσταση των ιόντων Al+3 από Fe+3, ενώ στην παραλλαγή **πιεμοντίτης** (Ca2(Al,Mn)3Si3O12(OH)) η μερική αντικατάσταση του Al+3 γίνεται από Mn+3. Ο κλινοζωισίτης είναι δίμορφος με τον ζωισίτη (κρυσταλλώνεται στο ρομβικό σύστημα).

Τόσο το επίδοτο όσο και ο κλινοζωισίτης είναι τα κυριότερα συστατικά μεταμορφωσιγενών πετρωμάτων μέσου και χαμηλού βαθμού μεταμόρφωσης. Απαντούν, σε πολύ όμορφους σχηματισμούς, σε ασβεστολίθους που έχουν υποστεί μεταμόρφωση επαφής. Συχνά, επίσης, απαντούν στις αμυγδάλες (amygdales), δηλ. κοιλότητες αμυγδαλοειδούς σχήματος, βασαλτών, ενώ ανευρίσκονται σχηματισμένοι σε υδροθερμικές αλλοιώσεις ιζηματογενών και πυριγενών πετρωμάτων. Το επίδοτο και ο κλινοζωισίτης προκύπτουν από αλλοιώσεις ολιβίνη, πυροξένων, αμφιβόλων και υδροθερμική αλλοίωση πλαγιοκλάστων, την καλούμενη «σωσσυριτίωση». Συνδέονται με ασβεστίτη, χαλαζία, χλωρίτη, γρανάτες, ζεολίθους, γλαυκοφανή, ακτινόλιθο, σκαπόλιθο, τάλκη και βολλαστονίτη.

Απαντούν σε όλες σχεδόν τις περιοχές του κόσμου. Αξιοσημείωτες είναι οι εμφανίσεις τους στην περιοχή Ιζέρ  (Isère) της Γαλλίας, την Arendal στη Νορβηγία, το Πιεμόντε στην Ιταλία, την περιοχή του Σάλτσμπουργκ στην Αυστρία (μεγάλου μεγέθους κρύσταλλοι) και το Μεξικό.

Στην Ελλάδα ανευρίσκονται στη νήσο Σέριφο, στο ορυχείο «Βιτάλη» της Άνδρου και στην περιοχή «Μαδέμ Λάκκος» του Στρατωνίου της Χαλκιδικής.

## Πηγές
* Τμήμα Γεωλογίας Αριστοτελείου Πανεπιστημίου Θεσσαλονίκης 
* Handbook of Mineralogy
* Mindat.org
* Galleries.com

## Δείτε επίσης
* Κατάλογος ορυκτών

## Βιβλιογραφία
* James Dwight Dana, *Manual of Mineralogy and Lithology, Containing the Elements of the Science of Minerals and Rocks*, READ BOOKS, 2008 ISBN 1-4437-4224-4
* Frederick H. Pough, Roger Tory Peterson, Jeffrey (PHT) Scovil, *A Field Guide to Rocks and Minerals*, Houghton Mifflin Harcourt, 1988 ISBN 0-395-91096-X
* Walter Schumann, R. Bradshaw, K. A. G. Mills, *Handbook of Rocks, Minerals and Gemstones*,  Houghton Mifflin Harcourt, 1993 ISBN 0-395-51137-2

## Σημειώσεις


Κατηγορία:Ορυκτά του αργιλίου
Κατηγορία:Ορυκτά του ασβεστίου
Κατηγορία:Ορυκτά του πυριτίου
Κατηγορία:Ορυκτά του σιδήρου
Κατηγορία:Μονοκλινή ορυκτά
Ευξενίτης

Ο **ευξενίτης** (αγγλ. euxenite) είναι ορυκτό των σπανίων γαιών, σχηματίζοντας πλήρεις παραμίξεις με όλα τα στοιχεία που συμμετέχουν στη σύστασή του, γι' αυτό και του έχει αποδοθεί το προσωνύμιο «σκουπιδοτενεκές των ορυκτών», όπως και στο άλλο ακραίο μέλος της σειράς, τον **πολυκράση** (polycrase, (Y,U)(Ti,Nb)2O6)). Το όνομα του ευξενίτη προέρχεται από την ελληνική λέξη «εύξεινος» («ευ» και «ξένος»), δηλ. φιλόξενος, λόγω ακριβώς της μεγάλης ποικιλίας μετάλλων σπανίων γαιών που συμμετέχουν στη σύστασή του.

Απαντάται σε γρανιτικούς πηγματίτες και ως συστατικό ιζηματογενούς προελεύσεως μαύρων άμμων. Σχετίζεται με χαλαζία, αστρίους, βιοτίτη, μοσχοβίτη (λόγω της πηγματιτικής του φύσης) και τανταλίτη, κολουμβίτη, μοναζίτη, γαδολινίτη, αισχυνίτη, θορίτη, σαμαρσκίτη και ουρανινίτη.

Το 1879 ο Λαρς Νίλσον (Lars Fredrik Nilson) και η ομάδα του ανακάλυψαν το χημικό στοιχείο σκάνδιο με φασματοσκοπική ανάλυση, σε μεταλλεύματα ευξενίτη και γαδολινίτη από τη Σκανδιναβία. Αν και κανένα ορυκτό δεν περιέχει σκάνδιο, οι ερευνητές μάλλον είχαν δείγματα ορυκτών που περιείχαν το (δύσκολα διακρινόμενο μακροσκοπικά) πυριτικό ορυκτό θορτβεϊτίτη (Thortveitite)

Αν και δεν είναι ιδιαίτερα διαδεδομένο ορυκτό, αποτελεί μετάλλευμα σπανίων γαιών και, λόγω υψηλής σκληρότητας και απουσίας σχισμού, χρησιμοποιείται ενίοτε και στην κοσμηματοποιία. Ωστόσο, πριν χρησιμοποιηθεί για αυτό το σκοπό, πρέπει να ελεγχθεί προσεκτικά, επειδή ορισμένα από τα στοιχεία που συμμετέχουν στη σύστασή του είναι ραδιενεργά.

Ανευρίσκεται ιδιαίτερα στη Νορβηγία (περιοχές Iveland και Aust-Agder), τη Σουηδία, τα Ουράλια όρη της Ρωσίας, την περιοχή Minas Gerais της Βραζιλίας, τη Μαδαγασκάρη, τη Γερμανία και τον Καναδά. Επίσης σε πολλές Πολιτείες των ΗΠΑ, ιδιαίτερα όμως στην Αριζόνα, το Ουαϊόμινγκ και το Κολοράντο. Δεν έχει ανευρεθεί στην Ελλάδα.

## Πηγές
* Handbook of Mineralogy
* Mindat.org
* Galleries.com
* [Webmineral.com](http://webmineral.com/data/Euxenite-(Y).shtml)

## Δείτε επίσης
* Κατάλογος ορυκτών

## Βιβλιογραφία
* James Dwight Dana, *Manual of Mineralogy and Lithology, Containing the Elements of the Science of Minerals and Rocks*, READ BOOKS, 2008 ISBN 1-4437-4224-4
* Frederick H. Pough, Roger Tory Peterson, Jeffrey (PHT) Scovil, *A Field Guide to Rocks and Minerals*, Houghton Mifflin Harcourt, 1988 ISBN 0-395-91096-X
* Walter Schumann, R. Bradshaw, K. A. G. Mills, *Handbook of Rocks, Minerals and Gemstones*,  Houghton Mifflin Harcourt, 1993 ISBN 0-395-51137-2

## Σημειώσεις


Ευξενίτης
Ευξενίτης
Ντερβίς Έρογλου

-->
}}
Ο **Ντερβίς Έρογλου** (τουρκικά: *Derviş Eroğlu*, 7 Μαρτίου 1938 - ) είναι Τουρκοκύπριος πολιτικός της *[[de facto]]*, μη αναγνωρισμένης διεθνώς ΤΔΒΚ. Αναδείχθηκε νικητής των «προεδρικών εκλογών» τον Απρίλιο 2010, ενώ νωρίτερα είχε διατελέσει «πρωθυπουργός». Είναι πρόεδρος του Κόμματος Εθνικής Ενότητας. Είναι παντρεμένος με 4 παιδιά και 3 εγγόνια.

## Πολιτική σταδιοδρομία
Γεννήθηκε στην Αμμόχωστο της Κύπρου το 1938. Σπούδασε ιατρική στο πανεπιστήμιο της Κωνσταντινούπολης. Το 1976 έγινε βουλευτής και το 1976 μέλος της Τουρκικής Ομοσπονδίας της Βόρειας Κύπρου. Την περίοδο 1976-1977 υπηρέτησε ως Υπουργός Παιδείας, Πολιτισμού, Νεολαίας και Αθλητισμού. Το Νοέμβριο του 1983 έγινε μέλος της *de facto* Συντακτικής Συνέλευσης. Διορίστηκε στην πρωθυπουργία σε 4 κυβερνήσεις της ΤΔΒΚ, από το 1985 ως το 1994 και από το 1996 ως το 2004. Την περίοδο από το 1994 ως το 1996 ήταν αρχηγός της αντιπολίτευσης. Στις 21 Νοεμβρίου του 2005 ο Έρογλου παραιτήθηκε από την ηγεσία του κόμματός του, για να δώσει τόπο στο "νέο αίμα". Το Νοέμβριο του 2008 επανεξελέγη στην προεδρία του κόμματος.

Το κόμμα του ηττήθηκε από το Ρεπουμπλικανικό Τουρκικό Κόμμα στις αποκαλούμενες εκλογές του 2004. Το UBP κέρδισε ξανά την πλειοψηφία των εδρών στην Βουλή στις εκλογές που διεξήχθησαν στις 19 Απριλίου του 2009 με ποσοστό της τάξεως του 44% επί του συνόλου των ψήφων. Σε δηλώσεις του, ο Έρογλου τάχθηκε υπέρ της συνέχισης των συνομιλιών για το Κυπριακό. Την 1η Μαΐου του 2009 έλαβε εντολή σχηματισμού κυβέρνησης από τον πρόεδρο, Μεχμέτ Αλί Ταλάτ.

## Εκλογή στην προεδρία 2010
Στις 18 Απριλίου 2010 κέρδισε τις αμφισβητούμενες προεδρικές εκλογές από τον πρώτο γύρο, με ποσοστό της τάξεως του 50,37% έναντι 42,84% για τον Μεχμέτ Αλί Ταλάτ. Ανέλαβε καθήκοντα στις 23 Απριλίου 2010.

## Δείτε επίσης
* Μουσταφά Ακιντζί

## Παραπομπές


Κατηγορία:Ηγέτες κρατών μη αναγνωρισμένων διεθνώς
Κατηγορία:Τουρκοκύπριοι πολιτικοί
Ύμνος των Νήσων Πίτκαιρν

Ο **Ύμνος των Πίτκαιρν ** (Pitcairn Anthem - **Come ye Blessed**) είναι ο εθνικός ύμνος των Νήσων Πίτκαιρν . Πρόκειται για ανεπίσημο και τοπικό ύμνο, καθώς ο επίσημος ύμνος είναι το God Save the Queen. Το Come ye Blessed ψάλλεται σε πολλές περιστάσεις και εκδηλώσεις των νησιών. Οι στίχοι προέρχονται από το 25ο κεφάλαιο του Κατά Ματθαίον Ευαγγελίου, στ. 34-36 και 40. Πρόκειται για τα λόγια του Χριστού, κατά την εξιστόρηση μιας παραβολής.

## Στίχοι
:Then shall the King
:Say unto them
:On his right hand:
:Come ye blessed of my Father
:Inherit the kingdom prepared for you
:From the foundation of the world
:I was hunger’d and ye gave me meat,
:I was thirsty and ye gave me drink
:I was a stranger and ye took me in,
:Naked and ye clothed me,
:I was sick and ye visited me,
:I was in prison and ye came unto me
:In as much ye have done it unto one of the least of
:These my brethren
:Ye have done it unto me,
:Ye have done it unto me.

## Ελληνική μετάφραση
:Και μετά ο Βασιλιάς
:Θα πει σε αυτούς
:Με το δεξί του χέρι:
:Ελάτε με τις ευλογίες του Πατρός μου
:Να κληρονομήσετε τη Βασιλεία που σας έχω προετοιμάσει 
:Από την κτίση του κόσμου
:Ήμουν πεινασμένος και μου δώσατε κρέας,
:Διψούσα και μου δώσατε να πιω
:Ξένος ήμουν και με φιλοξενήσατε,
:Γυμνός ήμουν και με ντύσατε,
:Ήμουν άρρωστος και με φροντίσατε,
:Ήμουν φυλακισμένος και με επισκεφτήκατε στη φυλακή
:Γιατί όσο πιο πολύ κάνατε αυτά σε τουλάχιστον έναν από
:Αυτούς τους αδερφούς μου
:Το κάνατε για μένα,
:Το κάνατε για μένα.

## Εξωτερικοί σύνδεσμοι
* Παρτιτούρα

Κατηγορία:Εθνικοί ύμνοι
Κατηγορία:Νήσοι Πίτκαιρν